Masjid Shah Faisal

Masjid Shah Faisal  () ialah sebuah masjid di Islamabad, Pakistan, adalah merupakan salah satu masjid terbesar di dunia. Masjid diisytiharkan sebagai Masjid Negara Pakistan. Terkenal dengan saiznya yang mengagumkan dan seni binanya yang indah, masjid ini pernah memegang rekod sebagai masjid terbesar di dunia sebelum diambil alih oleh masjid-masjid di Arab Saudi. Kini, masjid ini merupakan masjid kelima terbesar dunia berdasarkan muatan jemaah.

 Sejarah 
Ilham untuk membina masjid ini bermula pada 1966 ketika Raja Faisal bin Abdul Aziz dari Arab Saudi hendak membuat lawatan di Islamabad. Pada 1969, satu pertandingan antarabangsa telah diadakan di mana arkitek dari 17 negara menyertainya dan menghantar 43 jenis rekaan.

Selepas 4 hari proses pemilihan, rekaan arkitek Turki Vedat Dalokay telah dipilih. Pembinaan masjid ini bermula pada 1976 oleh National Construction of Pakistan yang diketuai oleh Azim Burujerdi dan disumbangi oleh kerajaan Arab Saudi dengan kos melebihi 130 juta riyal Arab. Bangunan masjid dan jalan menuju ke situ dinamakan sempena Raja Faisal bin Abdul Aziz selepas pembunuhannya pada 1975. Masjid ini siap dibina pada 1986.

 Lokasi 
Masjid ini terletak di hujung Shaharah-e-Islamabad, menjadikannya sebagai penghujung bandar dan latar belakangnya adalah Bukit Margalla. Masjid ini menjadi ikon yang terkenal dan dikenali di Islamabad.

 Struktur 
Masjid Shah Faisal boleh memuatkan kira-kira 300 ribu orang jemaah. Masjid ini memiliki empat buah menara berketinggian  setiap satu; menjadikan menara-menara ini sebagai menara masjid tertinggi di Asia Selatan. Di samping itu, menara-menara masjid ini sebesar 10×10 meter. Keempat-empat menara itu diilhamkan oleh seni bina Turki.

Daripada membina kubah tradisional, Vedat Dalokay mereka bentuk masjid dengan ruang utama lapan sisi berdasarkan khemah padang pasir Arab Badwi. Struktur utama bangunan merupakan ruang solat utama yang disokong oleh empat gelang konkrit. Vedat Dalokay juga percaya bahawa reka bentuk Masjid Shah Faisal mewakili rupa Kaabah secara abstrak.Faisal Mosque on Pakistan Tours Guide website 15 Ogos 2012, Dicapai 17 Ogos 2019 Pintu masuk adalah dari timur, di mana ruang solat dihadapkan sebuah halaman dengan pintu pagar. Universiti Islam Antarabangsa pernah ditempatkan di bawah halaman utama tetapi kini telah berpindah ke kampus baru. Masjid ini masih menempatkan perpustakaan, dewan kuliah, muzium dan kafe. Bahagian dalam dewan berbentuk khemah utama ditutup dengan marmar putih dan dihiasi dengan mozaik dan kaligrafi oleh seniman Pakistan terkenal, Sadequain, dan candelier gaya Turki yang menakjubkan. Corak mosaik menghiasi dinding barat dan bertuliskan Kalimah dalam bentuk Kufi awal, dan diulang dalam corak gambaran cermin.

 Lihat juga 
 Masjid Badshahi di Lahore
 Masjid Kocatepe di Ankara

 Rujukan 

Shah Faisal
Shah Faisal